ai4bharat/Pralekha huggingface dataset:
మానవ వనరుల అభివృద్ధి మంత్రిత్వ శాఖ
చిత్తూరులోని శ్రీ సిటీని సందర్శించిన కేంద్ర విద్యాశాఖ సహాయమంత్రి డాక్టర్ సుభాష్ సర్కార్
ఆంధ్రప్రదేశ్,తెలంగాణల్లోని ఉన్నతవిద్యాసంస్థల ఉపకులపతులు, సీనియర్ అధికారులతో నూతన జాతీయ విద్యావిధానం - 2020పై సమీక్ష
శనివారం ట్రిపుల్ ఐటీ శ్రీ సిటీ స్నాతకోత్సవంలో పాల్గొననున్న కేంద్ర సహాయ మంత్రి
శ్రీ సిటీ, ఆగస్టు 26, 2022
రెండ్రోజుల ఆంధ్రప్రదేశ్ పర్యటన నిమిత్తం కేంద్ర విద్యాశాఖ సహాయ మంత్రి డాక్టర్ సుభాష్ సర్కార్ శ్రీ సిటీకి విచ్చేశారు. ఈ సందర్భంగా ఆయన శుక్రవారం నాడు, ఆంధ్రప్రదేశ్, తెలంగాణ రాష్ట్రాల్లోని వివిధ కేంద్రీయ విశ్వవిద్యాలయాలు, ఎన్ఐటీలు, ట్రిపుల్ ఐటీలు, ఐఐటీలు, ఐఐఎం, ఐఐఎస్ఈఆర్ సహా వివిధ ఉన్నత విద్యాసంస్థల ఉపకులపతులు, సంచాలకులతో నూతన జాతీయ విద్యావిధానం  పై సమీక్ష నిర్వహించారు.
శనివారం శ్రీ సిటీ ట్రిపుల్ ఐటీ స్నాతకోత్సవంలో ముఖ్య అతిథిగా మంత్రి పాల్గొననున్నారు. ఈ సందర్భంగా విద్యార్థులనుద్దేశించి ఆయన ప్రసంగిస్తారు.
అంతకుముందుకు, శుక్రవారం ఉదయం శ్రీ సిటీ చేరుకున్న కేంద్ర మంత్రి డాక్టర్ సుభాష్ కు శ్రీ సిటీ ప్రెసిడెంట్ శ్రీ సతీశ్ కామత్ స్వాగతం పలికారు. ఈ సందర్భంగా శ్రీ సిటీ పారిశ్రామిక ప్రగతిని ఆయనకు వివరించారు.
శ్రీ సిటీలోని మౌలికవసతులు, పారిశ్రామిక అనుకూల వాతావరణం తదితర అంశాలను పరిశీలించిన మంత్రి, అంతర్జాతీయ స్థాయి ప్రమాణాలతో ముందుకెళ్తున్నారంటూ శ్రీ సిటీ ఉన్నతాధికారులను అభినందించారు.
వివిధ పెట్టుబడి అవకాశాలకు పరిపూర్ణమైన పరిష్కాలతో సమగ్రమైన వ్యాపార వ్యవస్థ ఏర్పాటుచేయడంపై మంత్రి హర్షం వ్యక్తం చేశారు. ఈ పారిశ్రామిక కేంద్రంలో రెండు ప్రతిష్టాత్మకమైన ఉన్నత విద్యాసంస్థలు ఏర్పాటుచేయడాన్ని ఆయన ప్రశంసించారు.
పారిశ్రామిక పార్కును సందర్శన సందర్భంగా ఫోక్సోన్ గ్రూప్ వారి భారత్ ఎఫ్ఐహెచ్ యూనిట్ల ఉత్పత్తి కేంద్రాన్ని మంత్రి పరిశీలించారు. అనంతరం క్రియా విశ్వవిద్యాలయాన్ని సందర్శించి విద్యార్థులతో సంభాషించారు.
సమాచార, ప్రసార మంత్రిత్వ శాఖ
31వ న్యూఢిల్లీ ప్రపంచ పుస్తక ప్రదర్శనలో తన పుస్తకాలను, జర్నళ్ళను ప్రదర్శించనున్న పబ్లికేషన్స్ డివిజన్
ఎంతో ఆసక్తిగా ఎదురు చూస్తున్న 25 ఫిబ్రవరి నుంచి 5 మార్చి, 2023 వరకు న్యూఢిల్లీలోని ప్రగతి మైదాన్లో నిర్వహించనున్న మెగా పుస్తక ప్రదర్శనలో విస్తృతమైన పుస్తక, జర్నళ్ళ సంగ్రహాలను ప్రదర్శించేందుకు సంసిద్ధంగా ఉన్న సమాచార & ప్రసార మంత్రిత్వ శాఖ, పబ్లికేషన్స్ డివిజన్
దేశంలోనే అత్యంత ప్రాచుర్యం, ప్రశంసలు పొందిన పుస్తక ప్రదర్శనలలో ఒకటైన న్యూఢిల్లీ వరల్డ్ బుక్ ఫెయిర్ 31వ ప్రదర్శనలో భారత ప్రభుత్వానికి చెందిన ప్రధాన ప్రచురణ సంస్థ పబ్లికేషన్స్ డివిజన్ ఉత్తమమైన తమ పుస్తకాలను, జర్నళ్ళను ప్రదర్శించనుంది. సాగే ఈ మెగా పుస్తక ప్రదర్శనను న్యూఢిల్లీలోని ప్రగతి మైదాన్లో 25 ఫిబ్రవరి నుంచి 5 మార్చి 2023వరకు, తొమ్మిది రోజుల పాటు నిర్వహించనున్నారు. భారత ప్రభుత్వ విద్యా మంత్రిత్వ శాఖ పరిధిలోని స్వయంప్రతిపత్తి గల సంస్థ అయిన నేషనల్ బుక్ ట్రస్ట్, ఇండియా ట్రేడ్ ప్రమోషన్ ఆర్గనైజేషన్తో కలిసి నిర్వహిస్తోంది.
భారత స్వాతంత్రోద్యమం ప్రధానంగా, దేశం కోసం తమ జీవితాలను అంకితం చేసిన స్వాతంత్ర సమరయోధులనను గుర్తు చేసుకునే ఆజాదీ కా అమృత్ మహోత్సవ్ పుస్తక సంగ్రహాలను పబ్లికేషన్స్ డివిజన్ ప్రదర్శించనుంది. ప్రదర్శించనున్న ఈ పుస్తకాలలో చరిత్ర, కళ, సంస్కృతి, గాంధీ సాహిత్యం, భూమి, ప్రజలు, వ్యక్తిత్వాలు, జీవితచరిత్రలు, సినిమా, పిల్లల సాహిత్యంతో ఇంకా అనేక అంశాలతో కూడిన శీర్షికలు కూడా ఉండనున్నాయి. ఇవే కాకుండా, కేవలం పబ్లికేషన్స్ డివిజన్ మాత్రమే ప్రచురించే రాష్ట్రపతి భవన్ సిరీస్ పుస్తకాలతో పాటు రాష్ట్రపతులు, ఉపరాష్ట్రపతులు, ప్రధానమంత్రుల ఉపన్యాసాలను డివిజన్ అందచేయనుంది. సమాచారమే ప్రధానంగా ఉండే ఈ సంగ్రహాల శీర్షికలు భారత సుసంపన్నమైన సాంస్కృతిక వారసత్వాన్ని గురించి లోతైన అవగాహనను కల్పించడంతో పాటు, సమకాలీన సమస్యలపై అంతర్దృష్టిని అందిస్తాయి.
పుస్తకాలు మాత్రమే కాకుడా డివిజన్ ప్రచురించే యోజన, కురుక్షేత్ర, ఆజ్కల్ వంటి ప్రముఖ జర్నళ్ళు కూడా ఈ బుక్స్టాల్లో అందుబాటులో ఉంటాయి. పిల్లల పత్రిక బాలభారతి కూడా ఈ ప్రదర్శనలో భాగంగా ఉంటుంది. దీనితో పాటుగా డివిజన్ ప్రచురించే అత్యంత డిమాండ్లో ఉండ వారాంతపు ఎంప్లాయ్మెంట్ దినపత్రిక ఎంప్లాయ్మెంట్ న్యూస్  కూడా అందుబాటులో ఉంటుంది.
పబ్లికేషన్స్ డివిజన్ తన పుస్తకాలను, జర్నళ్ళను న్యూఢిల్లీలోని, ప్రగతి మైదాన్లో హాల్ నెం.5, స్టాల్ నెం. 171 -186లో ప్రదర్శించనుంది.
పబ్లికేషన్స్ డివిజన్ గురించిః
భారతీయ సుసంపన్నమైన సాంస్కృతిక వారసత్వం, జాతీయ ప్రాముఖ్యత కలిగిన అంశాలను పట్టి చూపే పుస్తకాలు, జర్నళ్ళ కోశాగారం పబ్లికేషన్స్ డివిజన్. 1941లో ఏర్పాటైన పబ్లికేషన్స్ డివిజన్ అభివృద్ధి, భారత చరిత్ర, సంస్కృతి, సాహిత్యం, జీవిత చరిత్రలు, సైన్సు, టెక్నాలజీ, పర్యావరణం, ఉపాధి వంటి భిన్న ఇతివృత్తాలతో వివిధ భాషలలో పుస్తకాలను, జర్నళ్ళను అందించే భారత ప్రభుత్వ ప్రధాన ప్రచురుణ సంస్థ.
పాఠకులు, ప్రచురుణ కర్తలలో విశ్వసనీయతను కలిగి ఉండటమే కాక, విషయాంశాల వాస్తవిక పట్ల గుర్తింపు కలిగిన సంస్థ ఈ డివిజన్.
డివిజన్ ప్రతిష్ఠాత్మక ప్రచురణలలో ప్రాచుర్యం పొందిన మాసపత్రికలైన యోజన, కురుక్షేత్ర, ఆజ్కల్తో పాటుగా వారాంతపు ఎంప్లాయ్మెంట్ పత్రిక ఎంప్లాయ్మెంట్ న్యూస్, రోజ్గార్ సమాచార్ ఉన్నాయి. వీటికి అదనంగా, పబ్లికేషన్ డివిజన్ ప్రభుత్వ ప్రతిష్ఠాత్మక ఉల్లేఖ పుస్తకమైన వార్షిక ఇండియా ఇయర్ బుక్ను పబ్లికేషన్స్ డివిజన్ ప్రచురిస్తుంది.
వాణిజ్యం, పరిశ్రమల మంత్రిత్వ శాఖ
తూర్పు ప్రాంతం నుంచి ఎగుమతులకు ప్రోత్సాహాన్నిస్తూ, పశ్చిమ బంగాల్ నుంచి నేపాల్కు 24 మె.ట. వేరుశనగ ఎగుమతి
తూర్పు ప్రాంతం నుంచి వేరుశనగ ఎగుమతిని పెంచే అవకాశాలకు ఊతమిస్తూ, పశ్చిమ బంగాల్ నుంచి నేపాల్కు 24 మె.ట. వేరుశనగను ఎగుమతి చేశారు.
పశ్చిమ మిడ్నాపూర్ జిల్లా రైతుల నుంచి సేకరించిన పంటను, అపెడా నమోదిత, కోల్కతాలోని లాదురమ్ ప్రమోటర్స్ ప్రైవేట్ లిమిటెడ్ సంస్థ ఎగుమతి చేసింది.
సాధారణంగా వేరుశనగ ఎగుమతిలో గుజరాత్, రాజస్థాన్దే ప్రధాన భాగం. పశ్చిమ బంగాల్ నుంచి జరిగిన ప్రస్తుత ఎగుమతులు, తూర్పు ప్రాంతం నుంచి పంట ఎగుమతులకు ప్రోత్సాహాన్ని ఇస్తాయి.
2020-21లో, రూ.5381 కోట్ల విలువైన 6.38 ల.ట. వేరుశనగ దిగుబడి వస్తుందని కేంద్ర ప్రభుత్వం అంచనా వేసింది. మన దేశం నుంచి ఎక్కువగా ఇండోనేషియా, వియత్నం, ఫిలిప్పిన్స్, మలేసియా, థాయిలాండ్, చైనా, రష్యా, ఉక్రెయిన్, యూఏఈ, నేపాల్కు వేరుశనగ ఎగుమతి అవుతుంది.
"పీనట్.నెట్" వంటి వేదికల ద్వారా; కొనుగోలుదారుల నమోదు, అపెడా నమోదిత వేరుశనగ యూనిట్ల ద్వారా బ్యాచ్ ప్రాసెసింగ్, ఎగుమతి పత్రం కోసం దరఖాస్తు, ఎగుమతిదారు నుంచి స్టఫింగ్ సర్టిఫికెట్, అఫ్లాటాక్సిన్ విశ్లేషణ, ప్రయోగశాలల నుంచి స్టఫింగ్ సర్టిఫికెట్ జారీ, అపెడా ద్వారా ఎగుమతి ధృవీకరణ పత్రం జారీ వంటి చర్యల ద్వారా వేరుశనగ ఎగుమతులను అపెడా క్రమబద్ధీకరిస్తుంది.
నూనె గింజల ఉత్పత్తిపై, కేంద్ర వ్యవసాయం, రైతుల సంక్షేమ శాఖ రూపొందించిన మూడో ముందస్తు అంచనాల ప్రకారం,
2020-21లో వేరుశనగ ఉత్పత్తి 101.19 లక్షల టన్నులు వస్తుందని అంచనా. 2019-20లో వేసిన అంచనా 99.52 లక్షల టన్నులుగా ఉంది.
దేశంలో, వేరుశనగ ఎగుమతుల్లో గుజరాత్ అగ్రస్థానంలో ఉంది. రాజస్థాన్, తమిళనాడు, ఆంధ్రప్రదేశ్, కర్ణాటక, మధ్యప్రదేశ్, మహారాష్ట్ర, పశ్చిమ బంగాల్ తర్వాతి స్థానాల్లో ఉన్నాయి. ఖరీఫ్, రబీ రెండు సీజన్లలోనూ వేరశనగ పండుతుంది. మొత్తం ఉత్పత్తిలో, ఖరీఫ్ సీజన్లోనే 75 శాతానికిపైగా దిగుబడి వస్తుంది.
ఆరోగ్య, కుటుంబ సంక్షేమ మంత్రిత్వ శాఖ
దేశంలో 7.5 కోట్లు పైబడ్డ కోవిడ్ టీకా డోసులు
అందులో మొదటి డోస్ 6.5 కోట్లు, రెండో డోస్ కోటి టీకాలు 12 రాష్టాల్లో పెరుగుతున్న కరోనా కేసులు
దేశవ్యాప్తంగా ఈరోజు ఉదయం 7 గంటలవరకు అందిన సమాచారాన్ని బట్టి 11,99,125 శిబిరాల ద్వారా మొత్తం 7,59,79,651 టీకా డోసుల పంపిణీ జరిగింది. అందులో 89,82,974 డోసులు ఆరోగ్య సిబ్బంది తీసుకున్న మొదటి డోసులు 53,19,641 డోసులు ఆరోగ్య సిబ్బంది తీసుకున్న రెండో డోసులు కాగా 96,86,477 డోసులు కోవిడ్ యోధులు తీసుకున్న మొదటి డోసులు, 40,97,510 డోసులు కోవిడ్ యోధులు తీసుకున్న రెండో డోసులు, 4,70,70,019 డోసులు 45 ఏళ్ళు పైబడ్డవారు తీసుకున్న మొదటి డోసులు, 8,23,030 రెండో డోసులు కలిసి ఉన్నాయి. మొత్తం టీకాలలో 6,57,39,470 మొదటి డోసులు కాగా రెండో డోసులు 1,02,40,181 ఉన్నాయి.
|
|
ఆరోగ్య సిబ్బంది
|
|
కోవిడ్ యోధులు
|
|
45 ఏళ్ళు పైబడ్డవారు
|
|
మొత్తం
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
89,82,974
|
|
53,19,641
|
|
96,86,477
|
|
40,97,510
|
|
4,70,70,019
|
|
8,23,030
|
|
7,59,79,651
టీకాల కార్యక్రమం మొదలైన 78వరోజైన ఏప్రిల్ 3న 27,38,972 టీకా డోసుల పంపిణీ జరిగింది. అందులో 24,80,031 మంది లబ్ధిదారులకు మొదటి డోస్ ఇవ్వగా 2,58,941 మందికి రెండో డోస్ ఇచ్చారు.
|
|
తేదీ: ఏప్రిల్ 3, 2021
|
|
ఆరోగ్య సిబ్బంది
|
|
కోవిడ్ యోధులు
|
|
45 ఏళ్ళు పైబడ్డవారు
|
|
మొత్తం
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
43,143
|
|
22,116
|
|
1,02,096
|
|
1,04,167
|
|
23,34,792
|
|
1,32,658
|
|
24,80,031
|
|
2,58,941
ఇప్పటివరకు ఇచ్చిన మొత్తం టీకా డోసులలో ఎనిమిది రాష్టాల వాటా 60.19% ఉండగా ఒక్క మహారాష్ట్రలోనే 9.68% ఇచ్చారు.
వివిధ రాష్టాలలో ఇచ్చిన మొదటి,రెండవ డోసుల వివరాలను ఈ క్రింది చిత్రపటం చూపుతుంది. ఒక్క మహారాష్ట్రలోనే 65,59,094 మొదటి డోసులు, 7,95,150 రెండో డోసులు ఇచ్చారు.
గడిచిన 24 గంటలలో 93,249 కొత్త కరోనా కేసులు నమోదయ్యాయి. ఇందులో 80.96% కేవలం ఎనిమిది రాష్టాలలోనే వచ్చాయి. అవి: మహారాష్ట్ర, చత్తీస్ గఢ్, కర్నాటక, ఢిల్లీ, తమిళనాడు, ఉత్తరప్రదేశ్, మధ్యప్రదేశ్, గుజరాత్. ఇందులో మహారాష్ట్రలో అత్యధికంగా 49,447 కొత్త కేసులు రాగా చత్తీస్ గఢ్ లో 5,818, కర్నాటకలో 4,373 నమోదయ్యాయి.
ఈ క్రింద చూపిన విధంగా 12 రాష్ట్రాలలో కరోనా కేసుల పెరుగుదల నమోదవుతూ వస్తోంది.
కరోనా కేసులు రెట్టింపు అయ్యే సమయం కూడా భారత్ లో వేగంగా పెరుగుతోంది. ఏప్రిల్ 4 నాటికి అది 115.4 రోజులుగా నమోదైంది.
దేశవ్యాప్తంగా ప్రస్తుతం చికిత్సలో ఉన్న కోవిడ్ బాధితుల సంఖ్య 6,91,597 కు చేరింది. ఇది మొత్తం కోవిడ్ పాజిటివ్ కేసులలో 5.54%. గతవ్ 24 గంటలలో చికిత్సలో ఉన్న కేసులు నికరంగా 32,688 పెరిగాయి. మహారాష్ట్ర, కర్నాటక, చత్తీస్ గఢ్, కేరళ, పంజాబ్ లలోనే 76.41% కేసులు చికిత్సలో ఉండగా ఒక్క మహారాష్ట్రలోనే సగంకంటే ఎక్కువ  ఉన్నాయి.
భారతదేశంలో ఇప్పటిదాకా కోలుకున్న కోవిడ్ బాధితుల సంఖ్య 1,16,29,289 కాగా కోలుకున్న శాతం 93.14% గా నమోదైంది. గత 24 గంటలలో 60,048 మంది కోవిడ్ నుంచి బైటపడ్దారు.
గత 24 గంటలలో 513 మంది కోవిడ్ తో చనిపోయారు. అందులో 85.19% మంది ఎనిమిది రాష్ట్రాలవారు కాగా మహారాష్ట్రలో అత్యధికంగా 277 మంది, ఆ తరువాత పంజాబ్ లో 49 మంది చనిపోయారు.
గత 24 గంటలలో పద్నాలుగు రాష్ట్రాలు, కేంద్ర పాలిత ప్రాంతాలలో ఒక్క కోవిడ్ మరణం కూడా నమోదు కాలేదు. అవి: ఒడిశా, అస్సాం, పుదుచ్చేరి, లద్దాఖ్, డామన్-డయ్యూ, దాద్రా-నాగర్ హవేలి, నాగాలాండ్, మేఘాలయ, మణిపూర్, త్రిపుర, సిక్కిం, లక్షదీవులు, మిజోరం, అండమాన్-నికోబార్ దీవులు, అరుణాచల్ ప్రదేశ్.
రహదారి రవాణా, హైవేల మంత్రిత్వ శాఖ
వ్యాపారాన్ని సులభతరం చేయడానికి సంబంధించి ముసాయిదా నోటిఫికేషన్ జారీ - ట్రేడ్ సర్టిఫికేట్.
వాణిజ్య ధృవీకరణ పత్రానికి సంబంధించిన సెంట్రల్ మోటార్ వెహికల్స్ రూల్స్ 1989లోని కొన్ని నిబంధనలలో సవరణలకు సంబంధించి రోడ్డు రవాణా & రహదారుల మంత్రిత్వ శాఖ 5.5.2022 తేదీన ముసాయిదా నోటిఫికేషన్ను ప్రచురించింది. రిజిస్టర్ కాని లేదా తాత్కాలికంగా నమోదు కాని వాహనాల విషయంలో మాత్రమే ట్రేడ్ సర్టిఫికేట్ అవసరం. ఈ తరహా వాహనాలు మోటారు వాహనాల డీలర్/ తయారీదారు/ దిగుమతిదారు లేదా రూల్ 126లో పేర్కొన్న టెస్ట్ ఏజెన్సీ లేదా కేంద్ర ప్రభుత్వం పేర్కొన్న ఏదైనా సంస్థ ఆధీనంలో మాత్రమే ఉంటాయి. "ఈజ్ ఆఫ్ డూయింగ్ బిజినెస్"ని ప్రోత్సహించే ప్రయత్నంలో, అటువంటి ఏజెన్సీ వాహన్ పోర్టల్లో ఒకే అప్లికేషన్లో బహుళ రకాల వాహనాల కోసం ఎలక్ట్రానిక్గా ట్రేడ్ సర్టిఫికేట్ మరియు ట్రేడ్ రిజిస్ట్రేషన్ మార్కుల కోసం దరఖాస్తు చేసుకోవచ్చని ప్రతిపాదించబడింది. దరఖాస్తు చేసుకున్న ట్రేడ్ రిజిస్ట్రేషన్ మార్కుల సంఖ్య ఆధారంగా ఫీజులను క్రమబద్ధీకరించడం కూడా ప్రతిపాదించబడింది. ఇంకా, ట్రేడ్ సర్టిఫికేట్ మరియు రిజిస్ట్రేషన్ మార్కులను ఆన్లైన్లో అంటే ఎలక్ట్రానిక్గా పోర్టల్లో కేటాయించాలని ప్రతిపాదించబడినందున, ట్రేడ్ సర్టిఫికేట్ యొక్క నష్టం లేదా ధ్వంసం మరియు నకిలీ కోసం దరఖాస్తుకు సంబంధించిన సమ్మతి భారం తీసివేయబడింది. ట్రేడ్ సర్టిఫికేట్ యొక్క చెల్లుబాటును కూడా 12 నెలల నుండి 5 సంవత్సరాలకు పెంచబడింది.
కార్మిక, ఉపాధికల్పన మంత్రిత్వ శాఖ
ఉమాంగ్ యాప్పై గరిష్ఠస్థాయిలో లావాదేవీలు నిర్వహించినందుకు ఇపిఎఫ్ఒకు ప్లాటినం పార్టనర్ అవార్డు
ఉమాంగ్ యాప్ మూడు సంవత్సరాలు పూర్తిచేసుకున్న సందర్భాన్ని పురస్కరించుకుని కేంద్ర ఎలక్ట్రానిక్స్, ఇన్ఫర్మేషన్ టెక్నాలజీ కమ్యూనికేషన్స్, లా, జస్టిస్ మంత్రి శ్రీ రవిశంకర్ ప్రసాద్ కేంద్ర రాష్ట్ర ప్రభుత్వాల భాగస్వామ్య విభాగాలకు సంబంధించి న ఉమాంగ్ అవార్డులను ప్రకటించారు.అన్ని సేవలకు సంబంధించి గత ఆరు నెలల లావాదేవీల ఆధారంగా దీనిని ప్రకటించారు.
ఎంప్లాయీస్ ప్రావిడెంట్ ఫండ్ ఆర్గనైజేషన్  కు ప్లాటినం పార్టనర్ అవార్డు ప్రకటించారు. ఈ సంస్థ ఉమాంగ్ యాప్పై 25 లక్షల లావాదేవీలను పూర్తి చేసింది.
మెజారిటీ ఇపిఎఫ్ఒ సభ్యులు సామాజికంగా ఆర్ధికంగా అణగారిన వర్గాలకు చెందిన వారు.ఇపిఎఫ్ఒ చందాదారులను చేరడానికి అందుబాటులో చౌకైన మార్గం కావాలి. ఇంటర్నెట్ ఆధారిత ఉపకరణాలైన స్మార్ట్ఫోన్లు, కెయోస్ ఫీచర్ ఫోన్ల వంటి వాటిని, టాబ్లెట్లు, డెస్క్టాప్ల పాపులారిటీని దృష్టిలో ఉంచుకుని ఇపిఎఫ్ఒ ఉమాంగ్ యాప్ ద్వారా సులభమైన , నిరంతరం తన సేవలు అందుబాటులో ఉండేట్టు చేసింది. ప్రత్యేకించి మారుమూల ప్రాంతాలలో ఉండే చందాదారులకు తన సేవలను అందుబాటులోకి తేవాలని లక్ష్యంగా పెట్టుకుంది. ఫలితంగా ఇపిఎఫ్ొ సేవలు ఉమాంగ్పై ఆవిష్కరించడం జరిగింది.
ఉమాంగ్ యాప్ను ఉపయోగించి, ఇపిఎఫ్ఒ సభ్యులు ఇపిఎప్ఒ కు చెందిన 19 వివిధ రకాల సేవలను తమ మొబైల్పై పొందవచ్చు. సభ్యులు పాస్బుక్ను చూసుకోవచ్చు, యుఎఎన్ను యాక్టివేట్ చేసుకోవచ్చు. క్లెయిమ్లు చేసుకోవచ్చు, క్లెయిమ్ స్టేటస్ చూసుకోవచ్చు. స్కీమ్ సర్టిఫికేట్కు దరఖాస్తు చేసుకోవచ్చు. ఇపిఎఫ్ ఆఫీసు చిరునామా వంటివి తెలుసుకోవచ్చు. ఈ సేవలు పొందడానకి ఆధార్ తో అనుసంధానమైన యాక్టివ్ యుఎఎన్ , ఇపిఎఫ్తో రిజిస్టర్ అయిన మొబైల్ నెంబర్ ఉండాలి.
ఉమాంగ్ యాప్ ఇపిఎఫ్ఒ చందాదారుల లో బాగా ఆదరణ పొందిన యాప్. దీని ద్వారా ఇంటినుంచే ఇపిఎఫ్ఒ సేవలు పొందడానికి వీలు కలుగుతుంది.కోవిడ్ వంటి సమయంలో కూడా ఈ సేవలు అందుబాటులో ఉన్నాయి. ప్రస్తుత ఆర్ధిక సంవత్సరంలో
ఏప్రిల్ 1 నుంచి సెప్టెంబర్ 2020 వరకు మొత్తం 7.91 లక్షల క్లెయిమ్లను సభ్యులు ఉమాంగ్ యాప్లో దాఖలు చేశారు.కోవిడ్ -19 కారణంగా బయటకు వెళ్లలేని పరిస్థితుల వంటి అడ్డంకులనుంచి ఉమాంగ్ విముక్తి కలిపించింది. ఉమాంగ్ సేవల వల్ల చందాదారులు భౌతికంగా ఇపిఎఫ్ఒ కార్యాలయాలకు వెళ్లాల్సిన అవసరం లేకుండా పోయింది.
ఉమాంగ్ యాప్పై ఇపిఎఫ్ఒ సేవలు చాలా పాపులర్. ఇందులో అక్టోబర్ 2019నుంచి 2020 సెప్టెంబర్ వరకు 42.63 కోట్ల మంది దానిని చూశారు. ఇందులో 37.93 కోట్ల హిట్లు ఇపిఎఫ్ఒ సేవలకు సంబంధించినవి. 88 శాతం మంది ఉమాంగ్ సేవలు చూశారు. ఉమాంగ్ పాపులారిటీకి ఇపిఎఫ్ఒ సేవలు ఒక కారణం అంటే అది అతిశయోక్తి కాబొదు.
సులభమైన, ఎమాత్రం ఇబ్బంది లేని రీతిలో ఒకే మొబైల్ యాప్లొ ఇపిఎఫ్ఒ తన సేవలను అందుబాటులోకి తెచ్చింది. ఇపిఎప్ఒ ఈ గవర్నెన్సు నుంచి ఎం గవర్నెన్సుకు మారి దేశవ్యాప్తంగా గల చందాదారులకు వారి అరచేతిలో సేవలను అందుబాటులోకి తెచ్చి వారికి కొత్త శక్తిని సమకూర్చింది. ఉమాంగ్ యాప్ ఇపిఎఫ్ఒకు కీలక ఉపకరణంగా మారిండి. ఇది నిరంతరాయమైన సేవలను దాని చందాదారులకు అందిస్తున్నది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ నియంత్రణలో మరో మైలురాయి దాటిన భారత్
85 రోజుల తరువాత మొదటి సారిగా చికిత్సలో ఉన్నవారు 6 లక్షల లోపు
పాజిటివ్ కేసులలో చికిత్సలో ఉన్నవారు 7.35 శాతమే
కోవిడ్ మీద పోరులో భారత్ మరోమైలు రాయి దాటింది, చికిత్సపొందుతూ ఉన్నవారు సంఖ్య దాదాపు మూడు నెలల  తరువాత మొదటిసారిగా 6 లక్షల లోపుకు పడిపోయింది.ఈ రోజు భారత్ లో చికిత్స పొందుతున్న కోవిడ్ బాధితుల సంఖ్య ఆగస్టు 6న 5.94 లక్షలుగా నమోదైంది. ప్రస్తుతం చికిత్సలో ఉన్నవారు మొత్తం కోవిడ్ పాజిటివ్ కేసులలో 7.35% కి తగ్గింది. దేశంలో ఇప్పుడు మొత్తం పాజిటివ్ కేసుల సంఖ్య 5,94,386. ఇది క్రమంగా తగ్గుతున్న ధోరణి కనబరుస్తోంది.
చికిత్స పొందుతూ ఉన్నకోవిడ్ బాధితుల సంఖ్య ఒక్కో రాష్ట్రంలో ఒక్కో విధంగా ఉంది. దాన్ని బట్టి అక్కడ తీసుకుంటున్న చర్యలు, కోవిడ్ మీద పోరాటంలో సాధిస్తున్న ప్రగతిని అంచనావేయవచ్చు.
భారత్ లో కోలుకుంటున్నవారి సంఖ్య కూడా చాలా ఎక్కువగా ఉంది. కోలుకున్న మొత్తం బాధితుల సంఖ్య 73,73,375 కి చేరింది. ప్రపంచవ్యాప్తంగా చూసినా, భారత్ లో కోలుకున్నవారు గరిష్ఠంగా ఉన్నారు. కోలుకున్నవారికీ, చికిత్సలో ఉన్నవారికీ మధ్య అంతరం కూడా క్రమంగా పెరుగుతూ వస్తోంది. ప్రస్తుతం అది 67,78,989 కి చేరింది. గత 24 గంటలలో 57,386 మంది కోవిడ్ బాధితులు కోలుకున్నారు. అదే సమయంలో 48.648 కొత్త పాజిటివ్ కేసులు నమోదయ్యాయి. కోలుకుంటున్న వారి శాతం 91.15 శాతానికి చేరింది.
తాజాగా కోలుకున్నవారిలో 80% మంది కేవలం పది రాష్టాల్లోనే నమోదయ్యారు. అందులో గరిష్ఠంగా ఒకే రోజులో మహారాష్ట లో 8,000 మందికి పైగా ఉండగా, కర్నాటకలో 7,000 మందికి పైగా కోలుకున్నారు.
గడిచిన 24 గంటలలో కొత్తగా పాజిటివ్ కేసులుగా నమోదైనవారు 48,648 మంది కాగా వారిలో 78% మంది కేవలం పది రాష్టాలవారే ఉన్నారు. కేరళలో ఇప్పటికీ ఇంకా ఎక్కువగానే పాజిటివ్ కేసులు నమోదవుతూ ఉన్నాయి. నిన్న 7,000 కు పైగా కొత్త కేసులు రాగా మహారాష్ట, ఢిల్లీ లో ఐదేసి వేలకు పైగా కేసులు వచ్చాయి.
గత 24 గంటలలో 563 మంది కోవిడ్ బాధితులు చనిపోయారు. వారిలో 81 శాతం మంది 10 రాష్ట్రాలు, కేంద్రపాలిత ప్రాంతాలకు చెందినవారే. మహారాష్ట్రలో అత్యధికంగా ఒకే రోజు 156 మంది చనిపోగా, 61 మరణాలతో పశ్చిమబెంగాల్ ఆ తరువాత స్థానంలో ఉంది.
ప్రపంచ ఆరోగ్య సంస్థ సూచించిన విధంగా ప్రతిరోజూ ప్రతి పది లక్షల జనాభాకు సగటున 140 చొప్పున పరీక్షలు జరపటంలో భారత్ సమర్థంగా వ్యవహరించింది. సమగ్రమైన నిఘా, అనుమాఇతులకు పరీక్షలు జరపటం మీద ప్రపంచ ఆరోగ్య సంస్థ ఒక నోట్ పంపింది. అందుకు అనుగుణంగా భారత్ నడుచుకుంది. 35 రాష్ట్రాలు, కేంద్రపాలిత ప్రాంతాలు ఇంతకంటే ఎక్కువ సంఖ్యలో పరీక్షలు జరపటం కూడా గమనార్హం. జాతీయ స్థాయిలో సగటున రోజుకు ప్రతి పదిలక్షల జనాభాలో 844 మందికి పరీక్షలు చేయగలిగాం. అదే ఢిల్లీ, కేరళ రాష్టాల విషయానికొస్తే, పరీక్షల సంఖ్య 3000 దాటింది.
సమాచార, ప్రసార మంత్రిత్వ శాఖ
అయోధ్యలో పర్యటించనున్న శ్రీ అపూర్వ చంద్ర, ఆలయ నిర్మాణ స్థలంలో కార్మికులతో ముఖాముఖి
కేంద్ర సమాచార, ప్రసారాల మంత్రిత్వ శాఖ కార్యదర్శి శ్రీ అపూర్వ చంద్ర గురువారం అయోధ్య నగరంలో పర్యటించనున్నారు. ఈ పర్యటన సందర్భంగా, రామ మందిర నిర్మాణ స్థలాన్ని ఆయన సందర్శిస్తారు. ఆలయ నిర్మాణ పనుల్లో పాల్గొంటున్న నిర్మాణ కార్మికులతో ముఖాముఖి మాట్లాడతారు. ఈ ప్రాజెక్టు ద్వారా అందే ఆర్థిక, ఉపాధి అవకాశాల గురించి కూడా స్థానిక ప్రజలతో సంభాషిస్తారు.
శ్రీ రామ జన్మభూమి తీర్థ క్షేత్ర ట్రస్ట్ పర్యవేక్షణలో శ్రీ రాముడి ఆలయ నిర్మాణం వేగంగా జరుగుతోంది, చాలా భాగం పూర్తయింది. ప్రధాన మంత్రి శ్రీ నరేంద్ర మోదీ 5 ఆగస్టు 2020న ఆలయ నిర్మాణం కోసం భూమి పూజ చేశారు.
రైల్వే మంత్రిత్వ శాఖ
సరుకు రవాణా పరంగా ఆగస్టు 2021లో అత్యున్నత స్థాయిని సాధించిన భారతీయ రైల్వేలు
ఆగస్టు 2020 తో పోలిస్తే 16.87% అధికంగా 110.55 మిలియన్ టన్నుల సరుకు రవాణా చేసిన భారతీయ రైల్వేలు
సరుకు రవాణా ద్వారా ఆగస్టు 2020లోఆర్జించిన రూ. 9,043.44 కోట్లతో పోలిస్తే 20.16% అధికంగా ఈ ఏడాది రూ. 10,866. 20 కోట్లు ఆర్జించిన రైల్వేలు
కోవిడ్ సవాళ్ళు నేపథ్యంలో కూడా ఆగస్టు 2021లో లోడింగ్, ఆదాయాల పరంగా భారతీయ రైల్వే సరుకు రవాణా గణాంకాలలో అత్యున్నత ప్రగతిని సాధించింది. ఆగస్టు 2020లో తో పోలిస్తే ఆగస్టు 2021లో 110.55 మిలియన్ టన్నులను భారతీయ రైల్వేలు సరుకు రవాణా చేసింది. ఆగస్టు 2020లో రూ.9,043.44 కోట్ల ఆదాయంతో పోలిస్తే ఆగస్టు 2021లో 10,866.20 కోట్ల ఆదాయాన్ని సరుకు రవాణా ద్వారా భారతీయ రైల్వే ఆర్జించింది. ఇది గత ఏడాదికన్నా 20.16 శాతం ఎక్కువ.
ఆగస్టు 2021లో రవాణా చేసిన వస్తువులలో 47.94 మిలియన్ టన్నుల బొగ్గు, 13.53 మిలియన్ టన్నుల ఇనుపధాతువు, 5.77 మిలియన్ టన్నుల పెళుసు ఇనుము& మెరుగుపెట్టిన ఉక్కు, 6.88 మిలియన్ టన్నుల ఆహార ధాన్యాలు, 4.16 మిలియన్ టన్నుల ఫర్టిలైజర్లు, 3.60 మిలియన్ టన్నుల మినరల్ ఆయిల్, 6.3 మిలియన్ టన్నుల సిమెంట్ , 4.51 మిలియన్ టన్నుల శిలాద్రవం ఉన్నాయి.
రైల్వేల ద్వారా సరకు రవాణాను మరింత ఆకర్షణీయం చేయడం కోసం భారతీయ రైల్వేలు అనేక రాయితీలను / డిస్కౌంట్లను అందిస్తోంది. ప్రస్తుతమున్న నెట్వర్క్ లో సరుకు రవాణా రైళ్ళ వేగాన్ని పెంచారు. సరుకు రవాణా వేగాన్ని మెరుగుపరచడమన్నది అందరు భాగస్వాములకు వ్యయాన్ని ఆదా చేస్తుంది. సరుగకు రవాణా రైళ్ళు గత 19 నెలల్లో రెండింతలు అయ్యాయి.
కోవిడ్ 19 మహమ్మారిని మొత్తం సామర్ధ్యాలను, పనితీరును మెరుగుపరచే అవకాశంగా భారతీయ రైల్వేలు ఉపయోగించుకుంది.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఖద్దరు మాస్కులకు పెరిగిన ఆదరణ; రెడ్ క్రాస్ నుంచి పదిన్నర లక్షల మాస్కులకు మరోమారు ఆర్డర్ పొందిన కేవీఐసీ
ఖద్దరు, గ్రామీణ పరిశ్రమల కమిషన్ , ఇండియన్ రెడ్ క్రాస్ సొసైటీ  నుంచి పదిన్నర లక్షల ఫేస్ మాస్కుల కోసం మరోమారు ఆర్డర్ పొందింది. కేవీఐసీకి ఇప్పటివరకు ఇదే పెద్ద ఆర్డర్. వేరే సంస్థకు 1.8 లక్షల ఆర్డర్ అందించిన నెలరోజుల్లోనే రెడ్ క్రాస్ నుంచి ఈ ఆర్డర్ వచ్చింది. రెడ్ క్రాస్కు ఇప్పటికే 1.6 లక్షల మాస్కులను కేవీఐసీ అందించింది.
కొత్త ఆర్డర్ విలువ 3.3 కోట్ల రూపాయలు. ఈ వారంలోనే రెండో ఆర్డర్ పంపిణీ ప్రారంభమవుతుంది. మొదటి ఆర్డర్ను రెండు రోజుల్లో కేవీఐసీ పూర్తి చేస్తుంది. మొదటి ఆర్డర్లో ఇచ్చిన తరహాలోనే రెండో ఆర్డర్ ఫేస్ మాస్కులు ఉంటాయి. మొదటి ఆర్డర్ను ఉత్తమ నాణ్యతతో గడువులోగా అందిస్తుండడం వల్లే రెండో ఆర్డర్ వచ్చింది.
మాస్కుల తయారీ ద్వారా దేశంలో స్థిర ఉపాధి సృష్టించినందుకు, ఎంఎస్ఎంఈ శాఖ మంత్రి శ్రీ నితిన్ గడ్కరీ కేవీఐసీని అభినందించారు. కరోనాను అడ్డుకోవడంలో సమర్థవంత సాధనంగా మాస్కులు మారడం వల్ల, వాటి తయారీ భారీ స్థాయి ఉపాధిని సృష్టించిందని అన్నారు.
ఫేస్ మాస్కుల తయారీ, ఖద్దరు పనివారికి దాదాపు 50 వేల అదనపు పని దినాలను కల్పించింది. ప్రస్తుత ఆర్డర్ కోసం దాదాపు లక్ష మీటర్ల చేనేత ఖద్దరు వస్త్రం అవసరం. దీనిని వివిధ రాష్ట్రాల్లోని ఖద్దరు సంస్థలు సరఫరా చేస్తాయి. స్పిన్నింగ్, నేత కార్యక్రమాలకు ఇది ప్రోత్సాహాన్నిస్తుంది. నేతన్నలకు ఉపాధి దొరుకుతుంది.
రెడ్ క్రాస్ నుంచి వచ్చిన కొత్త ఆర్డర్ను కేవీఐసీ ఛైర్మన్ వినయ్ కుమార్ సక్సేనా స్వాగతించారు. "ఆర్థిక స్వాతంత్ర్యానికి రాట్నం ఒక సాధనం. ఇలాంటి కష్ట సమయంలో వచ్చిన ఆర్డర్, స్పిన్నింగ్, నేత పనిని ముందుకు తీసుకెళ్తుంది. ఖద్దరు పనివారికి ఆర్థిక స్థిరత్వాన్ని ఇస్తుంది" అని చెప్పారు.
కేవీఐసీకి ఇప్పటివరకు ఇదే అతి పెద్ద ఆర్డర్. ఇంతకుముందు, జమ్ము&కశ్మీర్ ఏడు లక్షల మాస్కులు కొనుగోలు చేసింది. రాష్ట్రపతి భవన్, ప్రధాని కార్యాలయం, కేంద్ర మంత్రిత్వ శాఖలు, సాధారణ ప్రజల నుంచి ఈ పోర్టల్ ద్వారా కేవీఐసీ పునరావృత ఆర్డర్లు పొందుతూనే ఉంది.
రెడ్ క్రాస్కు అందించే మాస్కులు వంద శాతం పత్తితో, రెండు పొరలతో, గోధుమ రంగులో, ఎరుపు రంగు పట్టీలతో ఉంటాయి. రెడ్ క్రాస్ అందించిన నమూనాల ఆధారంగా వీటిని ప్రత్యేకంగా రూపొందిస్తున్నారు. మాస్కుల ఎడమ వైపున రెడ్ క్రాస్ ముద్ర, కుడి వైపున ఖాదీ ఇండియా టాగ్ ఉంటాయి. ఇతర ఖద్దరు మాస్కుల్లాగానే, ఐఆర్సీఎస్కు అందించే మాస్కులను ఉతికి మళ్లీ ఉపయోగించుకోవచ్చు. ఇవి శరీరానికి హాని కలిగించవు. మట్టిలో కలిసిపోతాయి.
నూతన మరియు పునరుత్పాదక శక్తి మంత్రిత్వ శాఖ
కోణార్క్ సూర్య దేవాలయం మరియు కోణార్క్ పట్టణం 100 శాతం సౌర విద్యుదీకరణకు ప్రత్యేక పథకాన్ని ప్రారంభించిన భారత ప్రభుత్వం
- ఈ పథకంలో భాగంగా సౌర విద్యుత్తు ప్రాజెక్టుతో అనుసంధానత కలిగిన 10 మెగా వాట్ల వరకు సామర్థ్యం కలిగిన గ్రిడ్ ఏర్పాటుతో పాటు సోలార్ ట్రీలు, సౌరశక్తి తాగునీటి కియోస్క్ల ఏర్పాటు
కేంద్ర నూతన మరియు పునరుత్పాదక ఇంధన వనరుల శాఖ ఒడిషాలోని కోణార్క్ సూర్య దేవాలయం మరియు కోణార్క్ పట్టణమును 100 శాతం సౌర విద్యుదీకరణ చేసేందుకు గాను ప్రత్యేక పథకాన్ని ప్రారంభించింది. ఈ పథకం గురించి విద్యుత్తు మరియు ఎంఎన్ఆర్ఈ శాఖ సహాయ మంత్రి  శ్రీ ఆర్.కె.సింగ్ మాట్లాడుతూ "ఒడిశాలోని చారిత్రాత్మక సూర్య దేవాలయ పట్టణం కోణార్క్ ను 'సూర్య నగరి'గా అభివృద్ధి చేయాలన్న ప్రధానమంత్రి యోచనను ముందుకు తీసుకెళ్లే లక్ష్యంతో భారత ప్రభుత్వం ఈ పథకాన్ని ప్రారంభించింది. సౌర శక్తి యొక్క ఆధునిక ఉపయోగం మరియు పురాతన సూర్య దేవాలయం మధ్య సహోత్తేజాన్ని తెలియపరుస్తూ సౌర శక్తిని ప్రోత్సహించాల్సిన ప్రాముఖ్యత సందేశాన్ని తెలియజేయడానికి దీనిని ప్రారంభించాము" అని అన్నారు. ఈ పథకంలో భాగంగా సౌర విద్యుత్తు ప్రాజెక్టుతో అనుసంధానత కలిగిన 10 మెగా వాట్ల వరకు సామర్థ్యం కలిగిన గ్రిడ్ను ఏర్పాటు చేయనున్నారు. వీటితో పాటుగా ఈ ప్రాజెక్టులో పలు ఆఫ్-గ్రిడ్ అప్లికేషన్స్తో అనుసంధానం చేయనున్నారు. ఇందులో సౌర విద్యుత్తును జనింపజేసే చెట్ల వంటి ఆకారం కలిగిన ప్లాంట్లు , సౌరశక్తి తాగునీటి కియోస్క్లు, బ్యాటరీ నిల్వతో కూడిన ఆఫ్-గ్రిడ్ సౌర విద్యుత్ ప్లాంట్లు తదితరాలను ఈ పథకంలో భాగంగా ఏర్పాటు చేయనున్నారు. కేంద్ర ప్రభుత్వం ఆధ్వర్యంలోని నూతన మరియు పునరుత్పాదక ఇంధన వనరుల శాఖ  వారు 100 శాతం కేంద్ర ఆర్థిక సహాయం  కింద దాదాపు రూ.25 కోట్ల వ్యయంతో ఈ ప్రాజెక్టును చేపట్టనున్నారు.
 చేపట్టనుంది. ఈ పథకం కోణార్క్ పట్టణంలోని అన్ని రకాల విద్యుత్ అవసరాలను సౌర శక్తితో తీర్చగలదు.
సాంస్కృతిక మంత్రిత్వ శాఖ
ప్రధానమంత్రి అందుకున్న కానుకలు, మెమెంఓల ఇ-ఆక్షన్ లో ఒలింపిక్స్కు అర్హత సాధించిన తొలి మహిళా కత్తిసాము క్రీడాకారిణి భవానీ దేవి కత్తి వేలంపై వచ్చే ఆదాయం నమామి గంగే కోశ్ కు
టోక్యో ఒలింపక్స్కు తొలి భారతీయ మహిళా కత్తిసాము క్రీడాకారిణిగా ఎంపిక కావడం భవానీ దేవి జీవితంలో మరుపురాని ఘటన. టోక్యో ఒలింపిక్స్ లో తొలి మ్యాచ్ను గెలిచి ఆమె చరిత్రను సృష్టించింది. మరే భారతీయ కత్తిసాము  క్రీడాకారిణీ ఆ స్థాయికి చేరని నేపథ్యంలో అదే పెద్ద గెలుపు. తర్వాత మ్యాచ్లో పరాజయం పాలై మెడల్ రేసులో నిలువకపోయినా, భారత ఆశలకు, ఆకాంక్షలకు ఊతమిచ్చేందుకు అది చాలు.
తమిళనాడుకు చెందిన భవానీ దేవి పూర్తి పేరు, చదలవాడ ఆనంద సుందరరామన్ భవానీ దేవి. ఆమె తన క్రీడా వృత్తిని 2003లో ప్రారంభించారు కానీ కత్తిసాములో ఆసక్తి చూపలేదు. ఆమె దానిని ఎంచుకోవడం వెనుక ఆసక్తికరమైన కథ ఉంది. ఆమె పాఠశాల క్రీడలలో పాలు పంచుకుంటున్నప్పుడు, తన క్లాసుకు చెందిన ఆరుగురు పిల్లలను పోటీలకు ఎంపిక చేస్తున్నట్టు ఆమెకు తెలిసింది. భవానీ వంతు వచ్చేసరికి అన్ని క్రీడలకూ పిల్లలను ఎంపిక చేశారు. విధి వశాత్తు కత్తిసాముకు ఎవరూ నమోదు చేసుకోలేదు. కంటి రెప్పను కూడా ఆర్పకుండా ఆమె తన పేరును అందులో నమోదు చేసుకొని, శిక్షణ పొందడం ప్రారంభించింది. మిగిలినది చరిత్ర.
ఆమె ఫెన్సింగ్లో ఎనిమిదిసార్లు జాతీయ ఛాంపియన్గా నిలిచింది. ఒలింపిక్స్లో తొలి మ్యాచ్ను గెలిచి చరిత్రను సృష్టించిన భవానీని ప్రధానమంత్రి నరేంద్ర మోడీ సత్కరించారు. ఈ సందర్భంగా ఆమె అదే కత్తిని ప్రధానమంత్రికి బహుకరించింది.
దేశానికి గర్వకారణమైన ఆ చారిత్రిక కత్తి మీది కావచ్చు. ఆ క్షణాలను మీరు శాశ్వతంగా నిక్షిప్తం చేసుకోవచ్చు. ప్రధానమంత్రి నరేంద్ర మోడీ అందుకున్న బహుమానాలు, మెమెంటోల ఇ-వేలంలో దీనిని కూడా జోడించారు. ఈ కత్తిని మీరు సొంతం చేసుకోవాలంటే, 17 సెప్టెంబర్ నుంచి 7 అక్టోబర్ 2021 వరకు pmmementos.gov.in అన్న లింక్లో జరుగనున్న ఇ-ఆక్షన్లో పాల్గొనవచ్చు.
గతంలో కూడా ప్రధానమంత్రి అందుకున్న కానుకలను వేలం వేశారు. గత ఆక్షన్ 2019లో జరిగింది. దీని ద్వారా ప్రభుత్వానికి రూ. 15.13 కోట్ల ఆదాయం వచ్చింది. ప్రధానమంత్రి నరేంద్ర మోడీ మార్గదర్శకత్వంలో స్వచ్ఛమైన, శుభ్రమైన గంగ కోసం ఉద్దేశించిన నమామి గంగే కోశ్లో ఈ మొత్తాన్నీజమ చేశారు. ఈసారి కూడా వేలం ద్వారా వచ్చే ఆదాయం నమామి గంగే కోశ్కు వెడుతుంది.